**Прозвішча і імя аўтара:** Базар Наталля.

**Месца працы:** Дзяржаўная ўстанова адукацыі “Каладнянскі вучэбна-педагагічны комплекс яслі-сад базавая школа”.

**Хатні адрас:** Беларусь, Брэсцкая вобласць, Столінскі раён, вёска Калоднае, вуліца Гагарына, дом 8.

**Электронны адрас:** mikalaewa@gmail.com

**Кантактны тэлефон: +**375292270530

**Назва матэрыялу:** урок беларускай мовы ў 4 класе (урок – рэдакцыйная майстэрня).

**Мова матэрыялу:** беларуская.

**Аргументаванне медыякаштоўнасці гэтага ўрока**

Тэлебачанне, радыё, камп’ютарныя тэхналогіі, шматлікія друкаваныя перыядычныя выданні, білборды штодзённа суправаджаюць кожнага чалавека. Усе яны адыгрываюць вялікую ролю ў фарміраванні асобы дзіцяці. Як бы каму не хацелася захінуць дзіця ці схавацца самаму ад ўсіх магчымых крыніц атрымання інфармацыіі, усё роўна не атрымаецца. Таму лічу мэтазгодным прывіваць дзіцяці навыкі медыяграматнасці, каб правільна адбіраць з усіх пералічаных вышэй крыніц інфармацыі толькі тую, якая патрэбна яму.

Вучыць медыяграматнасці можна на любым уроку, на любым занятку ў школе. Прапаную ўрок беларускай мовы ў 4 класе, на якім фарміруюцца элементы медыяграматнасці праз знаёмства са складам рэдкцыіі перыядычнага выдання і спробай сябе ў ролі журналістаў.

**Тэма:** Творны склон назоўнікаў 1-га скланення.

**Мэты:** садзейнічаць удасканаленню ўяўлення аб агульным значэнні творнага склону;

стварыць умовы для развіцця ўмення распазнаваць і ўжываць назоўнікі 1-га скланення ў творным склоне; садзейнічаць азнаямленню з правапісам склонавых канчаткаў назоўнікаў 1-га скланення ў творным склоне;

стварыць умовы для адпрацоўкі ўменняў выконваць работу над памылкамі і фарміравання ўмення бачыць арфаграмы (тэрмін не ўводзіцца); спрыяць фарміраванню ў дзяцей медыяграматнасці праз прымяненне на сабе прафесіі журналіста;

садзейнічаць выхаванню акуратнасці пры афармленні запісаў у сшытках; спрыяць знаёмству з журналісцкімі прафесіямі, з асаблівасцямі работы рэдакцыі друкаванага перыядычнага выдання.

**Абсталяванне:** Падручнік па беларускай мове для 4 класа І.І. Паўлоўскага; часопісы.

**І. Арганізацыйны момант.**

– Я склала формулу поспеху. Вось яе складаючыя. Прачытаем:

Формула поспеху = веды + увага + супрацоўніцтва + цярпенне

– Пажадаем адзін аднаму поспехаў.

**ІІ. Паведамленне тэмы і мэт урока.**

*Настаўнік паведамляе тэму ўрока.*

*На дошцы вывешваюцца карткі вялікага памеру са словамі “замацуем”, “паўторым”, “выкарыстаем”, “навучымся”. З іх дапамогай вучні фармулююць мэты ўрока.*

**ІІІ. Хвілінка чыстапісання і слоўнікавая работа.**

***1. Слоўнікавая работа.***

– Як вы лічыце, для чаго нам сёння спатрэбяцца газеты, што ляжаць на вашых партах?

– Мы з вамі самі паспрабуем стварыць часопіс. А што такое часопіс? І навошта ён патрэбен сучаснаму чалавеку? Абгрунтуйце свой адказ.

– Якія часопісы вы ведаеце?

– Разгледзьце часопіс. З чаго ён складаецца?

*Слоўнікавая работа па тлумачэнню спецыяльнай лексікі. Словы на дошцы:*

рэпартаж

фотарэпартаж

 артыкул

інтэрв’ю

рубрыка

рэпарцёр

фотарэпарцёр

журналіст

карэктар

рэдактар

**ІV. Актуалізацыя ведаў вучняў.**

***1. Слова настаўніка.***

– З вашага дазволу я сёння вазьму на сябе ролю рэдактара, а вам прапаную быць журналістамі. Запішам у сшытках дату, калі выходзіць наш часопіс.

– У часопіса павінна быць назва. Паглядзіце на дошку. (*На дошцы – малюнак, які змяшчае ў сабе літару “Н”.)* Што вам нагадвае гэты малюнак?

– Я задаволена вашымі адказамі. А якая тут схавалася літара? *(Н.)* Малайцы! Колькі гукаў яна абазначае? (*Два: [н’],[н].).* Якую часціну мовы мы зараз вывучаем? *(Назоўнік.)* Гэта і будзе назва нашага часопіса.

– А што можа быць у часопісе з такой назвай “Назоўнік”?

*На дошку вывешваецца ватман для будучага часопіса.*

 *Вучні знаёмяцца з рубрыкамі:*

**Забыліся? Успомнім!**

**Навіны**

**Адпачні**

**Падумайце**

**Рэпартаж**

**Спартыўная рубрыка**

**Віншуем!!!**

**Цікава ведаць**

***2. Рубрыка “Забыліся? Успомнім!”***

– А што такое назоўнік?

– Якую ролю ў сказе выкончае назоўнік?

* Якія граматычныя прыкметы мае назоўнік?
* Як называецца змяненне назоўніка па склонах?
* Колькі склонаў мае назоўнік? Назавіце іх.
* Як яшчэ змяняецца назоўнік?

***3. Гульня “Знайдзі знаёмага”***

*Дзеці пляскаюць у далоні, пачуўшы назоўнікі.*

– Пушча, сінявокая, рэчка, адплывае, Бацькаўшчына, зіма, заснежыла, мяцеліца, граніца, надзейны, сняжынка, сняжок.

**Забыліся? Успомнім!**

Назоўнік

абазначае прадмет, з’яву,

адказвае на пытанні

хто?

што?

у сказе – дзейнік

змяняецца па ліках

змяняецца па склонах

мае тры скланенні

**V. Хвілінка чыстапісання і арфаграфічная размінка.**

***1. Хвілінка чыстапісання.***

– Паглядзіце ў акно. Які парадак навяла зіма! Навокал чыста і прыгожа. Я спадзяюся, што ў вашых сшытках будзе таксама прыгожа і акуратна. Але спярша праверым нашы пальчыкі.

Пальчыкавая гімнастыка: ручкі намачылі, намылілі, змылі, выцерлі. *(Вучні робяць дадзеныя дзеянні.)*

– На што падобны сённяшні ўзор чыстапісання? *(На зімовыя ўзоры.)* Якое слова схавана ў гэтых узорах? *(Зіма.)*

– А дзе можна даведацца пра асаблівасці гэтай пары года ў прыродзе?

*Вучні прапісваюць у паветры, а затым у сшытку.*

*Праца па картках “Завіруха нашкодзіла”. На дошцы – карткі з раскіданымі складамі:* роз, ма; го, пры, жы; ра, доб; ро, да, пры; жань, сне; ка, вёс; на, даль, вод; га, да, ро.

– Як вы лічыце, што здарылася? *(Склады пераблыталіся.)*

– Хто тут насваволіў? *(Завіруха.)*

– Што мы павінны зрабіць? *(Скласці словы.)*

*Дзеці складаюць словы і запісваюць іх у сшыткі. Затым ставяць націскі і падкрэсліваюць ненаціскныя галосныя ў корані.*

– Як праверыць напісанне ненаціскных галосных у корні слова? *(Па слоўніку, так як гэта слоўнікавыя словы.)*

– У якім слове літар больш, чым гукаў? *(Снежань.)* Чаму? *(Літара “ь” не абазначае гука.)*

***2. Арфаграфічная размінка.***

Мя..кі сне.. л..тае **пухам,**

і канца яму н..ма,

і н..се с..рдзітым **духам,**

дзікім **сіверам** зіма.

* Устаўце прапушчаныя літары, вызначце націск, растлумачце іх правапіс.
* Вызначце лексічнае значэнне слова “сівер”.
* Запішыце верш па памяці.
* Да выдзеленых слоў пастаўце пытанні, вызначце склон, абазначце канчаткі.

**VІ. Вывучэнне і замацаванне новага матэрыялу.**

**Рубрыка “Навіны”**

– Пераходзім да рубрыкі “Навіны”. Пры знаёмстве з гэтай рубрыкай будзьце ўважлівымі, у час знаёмства з новым вучэбным матэрыялам звярніце ўвагу на канчаткі назоўнікаў 1-га скланення ў творным склоне.

Распазнаванне назоўнікаў у творным склоне.

1. *Назіранні за ўжываннем назоўнікаў у творным склоне (пр. 163).*

 Склон творны

Творчы нораў мае,

Граматыцы настрой стварае.

Ён ведае, сустрэцца **з кім**

І **з чым** вясёлым быць усім*. Р. Барадулін.*

– Пастаўце пытанні да назоўнікаў у творным склоне? (Кім? Чым?)

– Па якіх прыкметах вызначаецца творны склон назоўнікаў?

1. *Работа з табліцай (с. 93).*

– Разгледзім табліцу.

– Якія канчаткі маюць назоўнікі 1-га скланення у творным склоне?

1. *Вызначэнне назоўнікаў 1-га скланення ў творным склоне (пр. 164).*

Праца па варыянтах.

– Які вывад мы можам зрабіць?

– Правіла на с. 94.

**Навіны**

Назоўнік

творны склон

канчаткі 1-га скланення

-ой, -ою, -ёй, -ёю,

-ай, -аю, -яй, -яю

**Рубрыка “Адпачні”**

***1. Фізкультхвілінка.***

Падымі вышэй далоні,

Сашчапі над галавой.

Што там выйшла?

Дах там выйшаў,

Мосцік роўны і прамы.

Уперад ты пастаў далоні,

Рукі ў локцях ты сагні.

Што там выйшла?

Мосцік выйшаў,

Мосцік роўны і прамы.

Рукі ты сагні ў локцях,

Хутка-хутка памахай.

Што там выйшла?

Птушка выйшла.

Разам з птушкай ты сядай.

– Што агульнага ў словах “дах”, “мосцік”, “птушка”? (Гэта назоўнікі, бо адказваюць на пытанні “хто?” ці “што?” і абазначаюць прадмет.)

***2. Гульня-спаборніцтва “Домік для назоўніка”.***

*На дошцы вывешваюцца два домікі. Дзеці павінны “засяліць” домікі адпаведнымі назоўнікамі.*

Траўка, верабей, асіна, зязюля, сліва, салавей, вішня, шпак, варона, сарока, агрэст, ліпа.

– Назавіце з прапанаваных слоў назоўнікі 1-га скланення.

**Рубрыка “Адпачні”**

Назоўнік

1-е скланенне

жаночы род

канчаткі -а, -я

**Рубрыка “Падумайце”**

***1. Развіццё ўмення вызначаць канчаткі назоўнікаў 1-га скланення ў творным склоне (пр. 165).***

Ужыванне назоўнікаў 1-га скланення ў словазлучэннях.

Складанне сказаў са словазулучэннямі.

У якім склоне стаяць назоўнікі?

На якія пытанні яны адказваюць?

***2. Знаходжанне памылак.***

Скача зайка па стяне,

Недаецца у рукі мне.

Што прыдумаць, што зрабіць,

Як мне зайчыка славіць?

– Знайдзіце ў сказах назоўнікі, дакажыце, што гэта назоўнікі. Абазначце склон і скланенне. Вызначце іх ролю ў сказе.

***3. Правапіс у-ў.*** *(На картках.)*

**Сустрэча**

Мы з брацікам ішлі ў школу. На дарозе нам трапілася лужына. Паглядзе.. брацік на лужыны, абышо.. яе. Я ж захаце.. прайсціся па вадзе. Прайшо.. . У выніку намачы.. праз сандалі ногі. Прыйшлося вяртацца дамо.. . З-за гэтага спазні..ся на першы ўрок. Больш па лужынах я не хажу.

**Індывідуальная работа для кожнага вучня (па рубрыках)**

**Рубрыка “Рэпартаж”**

– Уявіце, што мы трапілі ў зімовы лес. Нам патрэбна прайсціся па лесе, уважліва паглядзець, што адбываецца ў ім, які ён у гэты зімовы час. Я прапаную вам стаць рэпарцёрамі і пастарацца як мага дакладна перадаць усё, што вы бачыце ў гэтым казачным зімовым лесе. Можаце выкарыстоўваць словы для выкарыстання, пазначаныя на дошцы.

Словы для выкарыстання: рыжая лісіца, галодны воўк, чырванагруды снягір, зялёныя елачкі, белыя кажушкі, бліскучы сняжок, магутныя дрэвы, чароўны лес, зімовая казка.

**Рубрыка “Спартыўная рубрыка”**

– А зараз прапаную пабыць у ролі спартыўнага журналіста. Уявіце, што вы пабывалі на спартыўным турніры за вёскай, дзе прайшла гонка лыжнікаў.

Спартыўную навіну пачынайце з наступных сказаў:

У лыжных спаборніцтвах удзельнічалі …

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Рубрыка “Віншуем!!!”**

*Напісаць чытачам нашага часопіса віншаванні з надыходзячымі навагоднімі святамі. Свае віншаванні можна ўпрыгожыць назоўнікамі 1-га скланення ў творным склоне.*

План

1. Каго віншуеце?
2. З чым віншуеце?
3. Вашы пажаданні.
4. Хто віншуе?

**Рубрыка “Я ведаю”**

***1. Дапоўні верш***

*Дапоўніце сказы словамі з правага слупка па пытаннях. Прачытайце верш.*

***Памочніца***

  **каго? у што?**

Пацалую \_\_\_\_\_ ў \_\_\_\_\_\_. *мама, шчочка*

 **што? у чым?**

Вазьму \_\_\_\_\_\_ у \_\_\_\_\_\_\_, *венік, куточак*

 **што?**

Падмяту \_\_\_\_\_\_\_\_ чыста. *падлога*

 **што?**

Пасцялю \_\_\_\_\_\_\_\_ квяцісты, *абрус*

 **з чаго?**

Прынясу пірожных з \_\_\_\_\_\_\_\_\_ – *крама*

 **што? у каго?**

Сёння \_\_\_\_\_ ў маёй \_\_\_\_\_\_\_\_\_ . *свята, мама*

Няхай трошкі адпачне,

Ласкава ўсміхнецца мне*. Г. Нічыпаровіч.*

***2. Гульня “Веру – не веру”***

– Калі вы не згодны з вызначэннем склону назоўніка, то выпраўце памылку.

Бераг (Н. с.) ракі (В. с.) зарос густым чаротам. Хвалі выкінулі на бераг (В. с.) водарасці (Н. с.).

***3. Вучэбны дыялог.***

Вераб’і, мільён, сям’я, Ілья, Ульяна, паштальён, аб’ява, Ільінічна, вугалькі, Васільеўна, брыльянт.

– Назавіце назоўнікі 1-га скланення. Пастаўце іх у творным склоне.

*(Мяккі знак пішацца пасля літар л, н, з, с, дз, ц, якія абазначаюць мяккія зычныя гукі, перад галоснымі е, ё, ю, я, і. Апостраф пішацца пасля прыставак і ў сярэдзіне слоў пасля літар, якія абазначаюць цвёрдыя зычныя гукі, перад е, ё, ю, я, і. Пасля літары ў апостраф не пішацца.)*

– Складзіце па адным сказе з назоўнікамі ў творным склоне, абазначце галоўныя члены сказа.

**VІІ. Падвядзенне вынікаў урока.**

– Аб чым новым вы даведаліся на ўроку?

– Якія склонавыя канчаткі назоўнікаў 1-га скланення ў творным склоне ведаеце?

– Кім вы былі сёння?

– Ці патрэны зараз часопісы?

– Чым яны карысныя чалавеку?

– Наш урок мы пачыналі вызначэннем формулы поспеху і словамі “У нас усё атрымаецца!” Я хачу сказаць, шо ў нас сапраўды ўсё атрымалася. Вы добра папрацавалі. Малайцы!

**VІІІ. Дамашняе заданне.**

*Настаўнік тлумачыць выкананне дамашняга задання.*

**ІХ. Рэфлексія.**

***1. Дапоўніце сказы.***

Я працаваў…

У мяне атрымалася…

Засталося незразумелым…

***2. “Парад снегавікоў”.***

– У вас на партах ляжаць снегавікі і сняжынкі. Калі працаваць на ўроку было цікава і лёгка, то прымацуйце да снегавіка белую сняжынку, калі было не вельмі цікава, ці вы адчувалі цяжкасці ў працы – блакітную.

Пастаўце снегавікаў ля дошкі.